الفنانين حافظين بعضياتهم وكيعرفو الوجه الحقيقي ديال كل واحد فيهم بحكم المدة طويلة لي كيدوزوها مجموعين في التورناج. هادشي خلا الممثلة أحلام الزعيمي تكشف الوجه غير المعروف ديال الممثل سعيد التغماوي لي مشهور في ميريكان وكيشارك في أعمال عالمية. أحلام قالت في حلقة “عندي ما يفيد” أن التغماوي عصبي وكيغوت ودخلات فيه طول وعرض، وأكدات أنه عنيف وتقدر تقولها ليه في وجهو. وقالت بطلة “حياتي” أنها مثلات مع التغماوي وفي واحد لقطة جرها من شعرها، وأكدات كون مكانش التمثيل كون وراتو علاش كيقلب. وطالبت أحلام بالاعدام لكل واحد كيعنف العيالات ووصفاتهم بالحيوانات. 
الممثلة أحلام الزعيمي دخلات طول وعرض في سعيد التغماوي وطالبات بالإعدام لمعنفي النساء-فيديو